title: محمد شكري
text: محمد شكري (خلاق ف آيت شيݣر، نّاظور ف 15 يوليوز 1935 و مات ف طانجا ف 15 نونبر 2003) كاتب و روائي أمازيغي مغريبي. كايتعتابر من أشهر و أنجح لكتاب لمغاربا على لمستوى لعالمي ب حيت ترجمات لكتوبا ديالو ل كتر من 20 لوغة. أهم كتوبا ديالو هوما سّيرة داتية ديالو لّي كتبها ف 3 د رّوايات: "الخبز الحافي"، "زمن الأخطاء" و "وجوه". شكري كاينتامي ل تيار أدب لهامش، لّي هو من رّموز ديالو معا محمد زفزاف، هاد سّتيل لّي ميز لأدب لمغريبي نطيلاقا من سّبعينات لقرن لعشرين. لكتابة ديال شكري كاتميز ب لواقعية ديالها و لجرأة ديالها من حيت لّوغة ديالها و عرض لحميمية ديال لعوالم لهامشية لّي كاتدور فيها لأحداث. شكري من رموز تيار "رواة طنجة"، هاد لمدينة لّي حاضرة ب قوة ف لكتوبة ديالو ب لأماكن ديالها و شّخصيات لّي ميزات سّاحة لأدبية ديالها.
  
  شكري كتب كتوبة خرين مهمين من غير رّوايات خصوصا ف نّقد لأدبي حول تصورو ل لأدب و تّوتيق ديالو ل تّجارب لحياتية و لأدبية ديال شخصيات لّي ماركات حياتو لأدبية ف طنجة خصوصا پول بولز و جان جيني.
  
  لكتوبا ديالو 
  
   الخبز الحافي (1972)
   الشطار "زمن الأخطاء" (1992)
   وجوه.
   مجنون الورد (1979)
   الخيمة (1985)
   السوق الداخلي (1985)
   مسرحية السعادة (1994)
   غواية الشحرور الأبيض (1998)
   جان جنيه في طنجة
   بول بولز في طنجة
   وتينيسي وليامز في طنجة
  
  عيون لكلام 
  
  كتاب مغاربة
  بيوغرافيا د رجال
  زيادة 1935
  وفيات 2003
  مقالة ب جودة مابيهاش (تصنيف د إحصائيات لمينحة د 2023)
  ناس تزادو ف بني شيكر
  ناس توفاو ف الرباط
  كتاب أمازيغ
  ناس د بني شيكر
  ناس د طانجا